Сёлетні год стаў вельмі спрыяльным для распаўсюджання блох. Людзі ўсё часцей звяртаюцца па дапамогу работнікаў санітарнай службы. Паратунку ад гэтых насякомых ужо шукалі жыхары 17 шматкватэрных дамоў — у горадзе, Новых Засімавічах, Слабудцы і Ружанах. Два аналагічныя выклікі паступілі і з прыватных домаўладанняў в.Стараволя. Як пракаменціравала загадчыца дэзінфекцыйнага аддзела цэнтра гігіены і эпідэміялогіі С.А.Мікус, у значнай ступені садзейнічаюць распаўсюджанню паразітаў бадзяжныя каты і сабакі, бруд і беспарадак у падвалах дамоў.